Et drastisk fald i salget af produkter fra Hirtshals Mejeri har betydet, at Hirtshals Mejeri må lukke. Når mejeristerne i dag holder fyraften lukker produktionen ned for altid.

Fredag bliver sidste produktionsdag på Hirtshals Mejeri. Dermed skal mejeriets 15 medarbejdere på jagt efter nye stillinger. Arla undersøger i øjeblikket mulighederne for at ansætte medarbejderne fra mejeriet i Hirtshals på andre Arla-mejerier. - Vi er kede af den her beslutning, men det er desværre nødvendigt, siger Ole E. Hansen, der er ansvarlig for driften af de mejerier i Arla, der fremstiller produkter til det danske marked. Det er et faldende salg, der er baggrunden for lukningen. På knap to år er salget af produkter fra Hirtshals Mejeri halveret. Tilbage i januar 2009 indgik Hirtshals Mejeri et samarbejde med Arla Foods, og de har sammen forsøgt at vende udviklingen og den negative salgskurve. Se et tidligere indslag om lukningen af Hirtshals Mejeri her: http://www.tv2nord.dk/video/26008